ประกาศกรมเชื้อเพลิงธรรมชาติประกาศกรมเชื้อเพลิงธรรมชาติเรื่องโครงสร้างและการจัดองค์กร อำนาจหน้าที่ วิธีการดำเนินงานและสถานที่ติดต่อเพื่อขอรับข้อมูลข่าวสารของกรมเชื้อเพลิงธรรมชาติ[๑] เพื่อให้เป็นไปตามมาตรา ๗ (๑) (๒) และ (๓) แห่งพระราชบัญญัติข้อมูลข่าวสารของราชการ พ.ศ. ๒๕๔๐ ที่จะให้ประชาชนได้มีโอกาสรับรู้ข้อมูลข่าวสารเกี่ยวกับการดำเนินการต่างๆของทางราชการได้ถูกต้องตามความเป็นจริง จึงประกาศโครงสร้างและการจัดองค์กรอำนาจหน้าที่ วิธีการดำเนินงานและสถานที่ติดต่อเพื่อขอรับข้อมูลข่าวสารของกรมเชื้อเพลิงธรรมชาติไว้ ดังต่อไปนี้ข้อ ๑ กรมเชื้อเพลิงธรรมชาติมีอำนาจและหน้าที่ สรุปได้ดังนี้๑.๑กำกับดูแลกิจการพลังงานในการให้สัมปทาน การสำรวจ การผลิต การเก็บรักษา การขนส่งการขายและจำหน่ายปิโตรเลียม๑.๒จัดเก็บค่าภาคหลวงและผลประโยชน์อื่นใดจากปิโตรเลียม๑.๓พิจารณาสิทธิ ประสาน และอำนวยความสะดวกแก่ผู้ประกอบการให้เป็นไปตามกฎหมายและข้อผูกพันต่อรัฐ๑.๔สำรวจและประเมินศักยภาพถ่านหินและหินน้ำมัน๑.๕ วิจัยพัฒนา เชื้อเพลิงธรรมชาติ๑.๖ประสานความร่วมมือในการพัฒนาแหล่งปิโตรเลียมในพื้นที่พัฒนาร่วมพื้นที่คาบเกี่ยวระหว่างประเทศ และประเทศในภูมิภาค๑.๗ ปฏิบัติการอื่นใดตามที่กฎหมายกำหนดให้เป็นอำนาจหน้าที่ของกรมหรือตามที่กระทรวง หรือคณะรัฐมนตรีมอบหมายข้อ ๒ โครงสร้างและการจัดองค์กรภายใน สรุปได้ดังนี้๒.๑สำนักงานเลขานุการกรม ประกอบด้วย งานบริหารงานทั่วไป ฝ่ายการเจ้าหน้าที่ ฝ่ายการคลังและฝ่ายช่วยอำนวยการและประชาสัมพันธ์๒.๒กองบริหารกิจการปิโตรเลียมระหว่างประเทศ ประกอบด้วยกลุ่มพื้นที่พัฒนาร่วมไทย-มาเลเซีย และกลุ่มพื้นที่ทับซ้อนไทย-กัมพูชา๒.๓กองแผนงานเชื้อเพลิงธรรมชาติ ประกอบด้วย กลุ่มแผนการจัดการเชื้อเพลิงธรรมชาติกลุ่มแผนพัฒนาแหล่งเชื้อเพลิงธรรมชาติ และกลุ่มติดตามและประเมินผล๒.๔สำนักกำกับและบริหารสัมปทานปิโตรเลียม ประกอบด้วย ส่วนกำกับการสำรวจและผลิตส่วนจัดเก็บรายได้ ส่วนสัมปทานปิโตรเลียม และส่วนส่งเสริมการประกอบการ๒.๕สำนักวิชาการเชื้อเพลิงธรรมชาติ ประกอบด้วยกลุ่มงานประเมินศักยภาพเชื้อเพลิงธรรมชาติ กลุ่มงานวิศวกรรมแหล่งกักเก็บกลุ่มงานวิเคราะห์วิจัยเชื้อเพลิงธรรมชาติ กลุ่มงานพัฒนาแหล่งถ่านหินกลุ่มงานวิศวกรรมระบบและมาตรฐานทางเทคนิคกลุ่มงานวิชาการความปลอดภัยและสิ่งแวดล้อม และศูนย์ข้อมูลเชื้อเพลิงธรรมชาติข้อ ๓ อำนาจและหน้าที่ที่สำคัญของหน่วยงานต่างๆ ในกรมเชื้อเพลิงธรรมชาติสรุปได้ดังนี้๓.๑สำนักงานเลขานุการกรม(ก) ปฏิบัติงานสารบรรณของกรม(ข) ดำเนินการเกี่ยวกับงานช่วยอำนวยการและงานเลขานุการของกรม(ค) ดำเนินการเกี่ยวกับการเงินการบัญชี การงบประมาณ การพัสดุ อาคารสถานที่ และยานพาหนะของกรม(ง) จัดระบบงานและบริหารงานบุคคลของกรม(จ) ประชาสัมพันธ์และเผยแพร่งานของกรม(ฉ) ดำเนินการเกี่ยวกับงานนิติกรรมสัญญางานเกี่ยวกับความรับผิดทางแพ่ง อาญา งานคดีปกครองและงานคดีอื่นที่อยู่ในอำนาจหน้าที่ของกรม๓.๒กองบริหารกิจการปิโตรเลียมระหว่างประเทศ(ก) ศึกษาจัดทำข้อเสนอในการบริหารจัดการแหล่งปิโตรเลียมในพื้นที่พัฒนาร่วมและพื้นที่ทับซ้อนกับประเทศเพื่อนบ้าน(ข) กำกับตรวจสอบการดำเนินงานและจัดเก็บรายได้ขององค์กรร่วมจากการพัฒนาแหล่งปิโตรเลียมในพื้นที่พัฒนาร่วม(ค) ศึกษาจัดทำความตกลงเพื่อกำหนดรูปแบบในการบริหารจัดการพื้นที่พัฒนาร่วมและพื้นที่ทับซ้อนรวมทั้งรูปแบบของสัญญาแบ่งปันผลผลิตเป็นฝ่ายเลขานุการของคณะกรรมการฝ่ายไทยเพื่อพัฒนาแหล่งปิโตรเลียมในพื้นที่ทับซ้อนและพื้นที่พัฒนาร่วม๓.๓กองแผนงานเชื้อเพลิงธรรมชาติ(ก) ศึกษาวิเคราะห์ เพื่อจัดทำแผนงาน แนวทางและกลยุทธ์การพัฒนาแหล่งเชื้อเพลิงธรรมชาติ(ข) ศึกษาวิเคราะห์ เพื่อจัดทำแผนงาน แนวทางและกลยุทธ์การบริหารจัดการเชื้อเพลิงธรรมชาติ(ค) จัดทำงบประมาณแผนงานและติดตามประเมินผลงาน/โครงการของกรมเชื้อเพลิงธรรมชาติ๓.๔สำนักกำกับและบริหารสัมปทานปิโตรเลียม(ก) กำกับดูแลการสำรวจการผลิต การเก็บรักษา การขนส่ง การขายและจำหน่ายปิโตรเลียม(ข) ตรวจสอบค่าใช้จ่ายจัดเก็บรายได้รัฐ ได้แก่ค่าภาคหลวงปิโตรเลียมและผลประโยชน์อื่นใดจากการให้สัมปทานปิโตรเลียม(ค) ให้และบริหารจัดการสัมปทานปิโตรเลียมตามสัญญาข้อผูกพันและกฎหมาย(ง) ส่งเสริมสนับสนุน และอำนวยความสะดวกในการดำเนินงานของผู้ประกอบการปิโตรเลียมตามข้อกำหนดในสัญญาและกฎหมาย๓.๕สำนักวิชาการเชื้อเพลิงธรรมชาติ(ก) ศึกษาวิเคราะห์ ประเมินศักยภาพและปริมาณสำรองแหล่งปิโตรเลียม(ข) สำรวจประเมินศักยภาพและปริมาณสำรองแหล่งถ่านหินและหินน้ำมัน(ค) ศึกษาด้านวิศวกรรมแหล่งกักเก็บปิโตรเลียม(ง) ศึกษาวิเคราะห์วิจัยเชื้อเพลิงธรรมชาติ(จ) กำหนดและติดตามประเมินผลระบบและมาตรฐานทางเทคนิคในการประกอบกิจการปิโตรเลียม(ฉ) กำหนดและติดตามประเมินผลมาตรฐานด้านความปลอดภัยและสิ่งแวดล้อมในการสำรวจและผลิตปิโตรเลียม(ช) วางระบบและจัดเก็บข้อมูลเชื้อเพลิงธรรมชาติข้อ ๔ วิธีการดำเนินงานของกรมเชื้อเพลิงธรรมชาติ สรุปได้ดังนี้๔.๑ดำเนินการออกประกาศเชิญชวนผู้ประกอบการให้ยื่นขอสัมปทานปิโตรเลียม๔.๒พิจารณาตรวจสอบคุณสมบัติข้อเสนอด้านปริมาณงานและปริมาณเงินที่ผู้ยื่นขอสัมปทานเสนอให้แก่รัฐ เพื่อพิจารณาเสนอให้ออกสัมปทานปิโตรเลียมให้แก่บริษัทที่มีคุณสมบัติเหมาะสม๔.๓กำกับดูแลการสำรวจ การผลิต การเก็บรักษา การขนส่ง การขายและจำหน่ายปิโตรเลียม๔.๔พิจารณาคำขออนุญาตดำเนินการในเรื่องต่างๆ ของผู้รับสัมปทานตามกฎหมายปิโตรเลียม๔.๕ตรวจสอบค่าใช้จ่ายและจัดเก็บรายได้รัฐจากการประกอบกิจการปิโตรเลียม๔.๖ ส่งเสริมสนับสนุนและอำนวยความสะดวกในการดำเนินงานของผู้ประกอบการตามข้อกำหนดในสัญญาและกฎหมาย๔.๗ตรวจสอบการดำเนินงานขององค์กรร่วมไทย-มาเลเซียและผู้ประกอบการในพื้นที่พัฒนาร่วมไทย-มาเลเซียภายใต้ข้อกำหนดในสัญญาแบ่งปันผลผลิต๔.๘ตรวจสอบค่าใช้จ่ายต่างๆ ในการดำเนินงาน รายได้ปิโตรเลียมค่าภาคหลวงปิโตรเลียมส่วนที่เป็นกำไรตลอดจนจัดเก็บรายได้ส่วนที่เป็นของรัฐบาลไทยเพื่อให้เป็นไปตามพระราชบัญญัติองค์กรร่วมไทย-มาเลเซีย พ.ศ. ๒๕๓๓ กฎหมายกฎกระทรวง และระเบียบอื่นๆ ที่เกี่ยวข้อง๔.๙ ศึกษาข้อมูลด้านเทคนิคเพื่อจัดเตรียมท่าทีแนวทางกลยุทธ์และกำหนดยุทธศาสตร์ในการเจรจาแก้ไขปัญหาพื้นที่ทับซ้อนกับประเทศเพื่อนบ้านร่วมกับกระทรวงการต่างประเทศ๔.๑๐ ศึกษาวิเคราะห์ระบบกฎหมายระบบการบริหารจัดการเพื่อเตรียมการพัฒนาแหล่งเชื้อเพลิงธรรมชาติในพื้นที่คาบเกี่ยวกับประเทศเพื่อนบ้านส่งเสริมสนับสนุนให้เกิดความร่วมมือเพื่อแสวงประโยชน์จากทรัพยากรปิโตรเลียมในพื้นที่ทับซ้อนกับประเทศเพื่อนบ้านและปฏิบัติหน้าที่ในฐานะฝ่ายเลขานุการฝ่ายไทยเพื่อพัฒนาแหล่งปิโตรเลียมในพื้นที่ทับซ้อนและพื้นที่พัฒนาร่วมตลอดจนประสานนโยบายด้านบริหารจัดการร่วมกับหน่วยราชการอื่นที่เกี่ยวข้อง๔.๑๑ส่งเสริมการประกอบการในพื้นที่พัฒนาร่วมและพื้นที่อื่นๆ๔.๑๒กำกับดูแลการดำเนินงานขององค์กรร่วม และการปฏิบัติงานของผู้ประกอบการในพื้นที่พัฒนาร่วม๔.๑๓ประเมินศักยภาพและปริมาณสำรองแหล่งเชื้อเพลิงธรรมชาติ๔.๑๔ วิเคราะห์วิจัยเชื้อเพลิงธรรมชาติ เพื่อทราบคุณสมบัติ ประเมินคุณภาพกำหนดแนวทางการใช้ประโยชน์ที่เหมาะสม และป้องกันปัญหามลพิษทางสิ่งแวดล้อม๔.๑๕ ให้บริการข้อมูลด้านเชื้อเพลิงธรรมชาติ๔.๑๖ประเมินสถานการณ์คุณภาพสิ่งแวดล้อมและความปลอดภัยบริเวณพื้นที่สำรวจและผลิตปิโตรเลียม๔.๑๗ จัดทำติดตามผล แผนงาน แผนปฏิบัติงาน และกลยุทธ์การพัฒนาแหล่งเชื้อเพลิงธรรมชาติข้อ ๕ สถานที่ติดต่อเพื่อขอรับข้อมูลข่าวสารของกรมเชื้อเพลิงธรรมชาติศูนย์บริการข้อมูลข่าวสารของกรมเชื้อเพลิงธรรมชาติชั้น ๑ และฝ่ายช่วยอำนวยการและประชาสัมพันธ์ ชั้น ๒ อาคาร ๑ กรมเชื้อเพลิงธรรมชาติถนนพระราม ๖ เขตราชเทวี กรุงเทพมหานคร ๑๐๔๐๐ โทรศัพท์ ๐๒๒๐๒๓๕๕๙ โทรสาร ๐๒๖๔๔๔๘๓๕ประกาศ ณ วันที่ ๑ เมษายน พ.ศ. ๒๕๔๖นภดล มัณฑะจิตรอธิบดีกรมเชื้อเพลิงธรรมชาติสุภาพร/พิมพ์๑๐ กรกฎาคม ๒๕๔๖นิลวรรณ/ปาจรีย์ผู้จัดทำ๑๗ กรกฎาคม ๒๕๔๖[๑]รก.๒๕๔๖/พ๔๙ง/๑๑/๒๘ เมษายน ๒๕๔๖